stanford-oval/wikipedia huggingface dataset:
ริกิยะ โคยามะ
ผลงาน > ภาพยนตร์ต่างประเทศ

ER ห้องฉุกเฉิน พากย์เสียงของ ดร.ดักลาส รอส (จอร์จ คลูนี่ย์)
Ally McBeal พากย์เสียงของ ดร.เกรก บัตเตอร์ส (เจส แอล มาร์ติน)
Due South พากย์เสียงของ พอล กรอส (เบนตัน เฟรเซอร์)
Without a Trace พากย์เสียงของ แดนนี่ เทย์เลอร์ (เอนริเก้ เมอร์เซียโน)
Crimson Tide พากย์เสียงของ รอน ฮันเตอร์ (เดนเซล วอชิงตัน)
The Peacemaker พากย์เสียงของ โทมัส ดีโว (จอร์จ คลูนี่ย์)
City of Angels พากย์เสียงของ เซธ (นิโคลัส เคจ)
Out of Sight พากย์เสียงของ แจ็ค โฟลี่ย์ (จอร์จ คลูนี่ย์)
The Thin Red Line พากย์เสียงของ ชาร์ลส บอช (จอร์จ คลูนี่ย์)
Payback พากย์เสียงของ พอร์ตเตอร์ (เมล กิ๊บสัน)
Three Kings พากย์เสียงของ อาร์ชี เกตส์ (จอร์จ คลูนี่ย์)
24 (Twenty Four) พากย์เสียงของ  แจ็ค บาวเออร์ (คีเฟอร์ ซัทเธอร์แลนด์)
Memento พากย์เสียงของ  เลียวนาร์ด (กาย เพียร์ซ)
The Perfect Storm พากย์เสียงของ บิลลี่ ไทน์ (จอร์จ คลูนี่ย์)
Someone Like You พากย์เสียงของ เอ็ดดี้ อัลเดน (ฮิวจ์ แจ็คแมน)
Hardball พากย์เสียงของ คอนเนอร์ โอนีล (คีนู รีฟส์)
Ali พากย์เสียงของ โมฮัมหมัด อาลี (วิลล์ สมิธ)
The Lord of the Rings พากย์เสียงของ โบโรเมียร์ (ฌอน บีน)
แดจังกึม พากย์เสียงของ ซอชอนซู (พ่อของจังกึม)
Dare Devil พากย์เสียงของ แมตต์ เมอร์ด็อก (เบน แอฟเฟล็ก)
Constantine พากย์เสียงของ จอห์น คอนสแตนติน (คีนู รีฟส์)
Ocean's Eleven พากย์เสียงของ แดเนียล โอเชียน (จอร์จ คลูนี่ย์)
Ocean's Twelve พากย์เสียงของ แดเนียล โอเชียน (จอร์จ คลูนี่ย์)
ผลงาน > ผลงานการแสดง

คาเมนไรเดอร์ BLACK RX รับบทเป็น คาซึมิโนะ โจ
ตำรวจพิเศษวินสเปคเตอร์ รับบทเป็น มัตสึยามะ
คำสั่งฉุกเฉินพิเศษโซลเบรน รับบทเป็น เซคิเนะ
มือปราบผู้พิทักษ์เอ็กช์ซีดราฟ รับบทเป็น ผู้ช่วยของ ดร.โอบายาชิ
หุ่นยนต์มือปราบผู้พิทักษ์แจนเปอร์สัน รับบทเป็น ทาคาเสะ
บลูสวาท รับบทเป็น ฮาราดะ โทรุ
แหล่งข้อมูลอื่น

(ญี่ปุ่น) Rikiya Koyama Fan Page[ลิงก์เสีย]
(อังกฤษ)
ข้อมูลจากanimenewsnetwork
↑  "RITSUMEI INTERVIEW 劇団俳優座 俳優・声優 小山力也さん" (PDF). 校友会報「りつめい」No.222. Ritsumeikan University. October 2005. pp. 8–10. สืบค้นเมื่อ 2019-10-23.
↑  "小山力也(こやまりきや)の解説". goo人名事典. คลังข้อมูลเก่าเก็บจากแหล่งเดิมเมื่อ 2023-07-11. สืบค้นเมื่อ 2020-02-25.
↑  "Rikiya Koyama". Talent Databank. คลังข้อมูลเก่าเก็บจากแหล่งเดิมเมื่อ 2020-02-25. สืบค้นเมื่อ 2020-02-25.
↑  https://www.animenewsnetwork.com/encyclopedia/people.php?id=8136
วงศ์นกพิราบและนกเขา

| นกเขา และ นกพิราบ ช่วงเวลาที่มีชีวิตอยู่: ไมโอซีนตอนต้น – ปัจจุบัน |
| --- | --- |

นกพิราบ (Columba livia) ขณะบิน

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Columbiformes
วงศ์:: Columbidae Illiger, 1811

วงศ์ย่อยและสกุล
 ดูในบทความ

แผนที่แสดงการกระจายพันธุ์
วงศ์นกพิราบและนกเขา เป็นวงศ์ของนกที่อยู่ในอันดับ Columbiformes ซึ่งมีอยู่เพียงวงศ์เดียว คือ Columbidae
เป็นนกที่มีขนาดตั้งแต่เล็กมากจนถึงใหญ่ (15-120 เซนติเมตร) มีลักษณะโดยทั่วไป คือ อ้วนกลม คอสั้น ปากเรียวมีปุ่มเนื้อเหนือปาก ปากเล็ก สันปากบนโค้งเล็กน้อย รูจมูกไม่ทะลุถึงกันเพราะมีผนังกั้น หางยาวปานกลาง ปลายหางมนกลมหรือแหลม ขนหางมี 12-20 เส้น ปีกยาวปานกลาง ขนปลายปีกมี 11 เส้น (10 เส้นทำหน้าที่ในการบิน) ขนกลางปีกมี 11-15 เส้น และมักไม่มีขนกลางปีกเส้นที่ 5 ขาสั้น หน้าแข้งเป็นเกล็ดแบบซ้อน บริเวณอื่นเป็นเกล็ดแบบร่างแห
ตัวเต็มวัยไม่มีขนอุย ขนไม่มีแกนขนรองหรือมีแต่เล็กมาก ต่อมน้ำมันไม่มีขนปกคลุมหรือไม่มีต่อมน้ำมัน ผิวหนังบอบบาง
เป็นนกที่กินพืชเป็นอาหาร โดยเฉพาะ เมล็ดพืชและธัญพืช สร้างรังจากกิ่งไม้ บนต้นไม้ เชิงผา หรือบนพื้นดินขึ้นกับชนิด วางไข่ 1-2 ใบ พ่อและแม่ช่วยกันเลี้ยงลูก ลูกอ่อนยังเดินไม่ได้ มีระยะเวลาออกจากรัง 7-28 วัน โดยพ่อแม่นกจะเลี้ยงลูกด้วยการสำรอกอาหารที่เป็นของเหลวออกจากกระเพาะพักป้อนให้ลูก ที่มีลักษณะคล้ายน้ำนม มีโครงสร้างทางและองค์ประกอบเคมีคล้ายน้ำนมของกระต่าย ซึ่งมีด้วยกันทั้งสองเพศ
นกในวงศ์และอันดับนี้ มีอยู่ประมาณ 40 สกุล 310 สปีชีส์ พบกระจายพันธุ์อยู่ทั่วโลก ในประเทศไทยพบราว 28 สปีชีส์ ใน 9 สกุล โดยมีสปีชีส์หนึ่งที่สูญพันธุ์ไปนานกว่า 350 ปีแล้วและเป็นที่รู้จักกันเป็นอย่างดี คือ นกโดโด
เป็นนกที่มนุษย์คุ้นเคยเป็นอย่างดี และสามารถใช้ประโยชน์ได้หลายอย่าง อาทิ ในการสื่อสารในสมัยโบราณ ที่ใช้นกพิราบสื่อสาร ที่จะบินกลับถิ่นฐานที่เป็นที่จากมาแม้ว่าจะอยู่ไกลแค่ไหน ด้วยสนามแม่เหล็กโลก หรือใช้สำหรับแข่งขันกันในการบิน หรือใช้เลี้ยงเป็นอาหาร, เป็นสัตว์เลี้ยงสวยงาม หรือฟังเสียงร้อง ที่สามารถต่อยอดแตกเป็นอาชีพต่าง ๆ ได้
การอนุกรมวิธาน

วงศ์ Columbidae
วงค์ย่อย Columbinae
สกุล Columba  รวมถึง Aplopelia  (33-34 สปีชีส์ที่ยังอยู่, 2-3 สปีชีส์สูญพันธุ์แล้ว)
สกุล Streptopelia รวมถึง Stigmatopelia และ Nesoenas (14-18 สปีชีส์ที่ยังอยู่)
สกุล Patagioenas เดิมรวมอยู่ใน Columba (17 สปีชีส์)
สกุล Macropygia (10 สปีชีส์)
สกุล Reinwardtoena (3 สปีชีส์)
สกุล Turacoena (2 สปีชีส์)
วงค์ย่อย N.N.
สกุล Turtur (5 สปีชีส์; ไม่แน่นอน)
สกุล Oena ( ไม่แน่นอน)
สกุล Chalcophaps (2 สปีชีส์)
สกุล Henicophaps (2 สปีชีส์)
สกุล Phaps (3 สปีชีส์)
สกุล Ocyphaps
สกุล Geophaps (3 สปีชีส์)
สกุล Petrophassa (2 สปีชีส์)
สกุล Geopelia (3–5 สปีชีส์)
วงค์ย่อย Leptotilinae
สกุล Zenaida (7 สปีชีส์)
สกุล Ectopistes – (สูญพันธุ์; 1914)
สกุล Leptotila (11 สปีชีส์)
สกุล Geotrygon  (16 สปีชีส์)
สกุล Starnoenas
วงค์ย่อย Columbininae
สกุล Columbina (7 สปีชีส์)
สกุล Claravis (3 สปีชีส์)
สกุล Metriopelia (4 สปีชีส์)
สกุล Scardafella อาจเป็นส่วนหนึ่งของ Columbina (2 สปีชีส์)
สกุล Uropelia
วงค์ย่อย N.N.
สกุล Gallicolumba (16-17 สปีชีส์ที่ยังอยู่, 3-4 สปีชีส์สูญพันธุ์แล้ว)
สกุล Trugon
วงค์ย่อย Otidiphabinae
สกุล Otidiphaps
วงค์ย่อย Didunculinae
สกุล  Didunculus
วงค์ย่อย Gourinae
สกุล Goura (3 สปีชีส์)
วงค์ย่อย N.N. ("Treroninae")
สกุล Ducula (36 สปีชีส์)
สกุล Lopholaimus
สกุล Hemiphaga (2 สปีชีส์)
สกุล Cryptophaps
สกุล Gymnophaps  (3 สปีชีส์)
สกุล Ptilinopus  (ราว 50 สปีชีส์ที่ยังอยู่, 1-2 สปีชีส์สูญพันธุ์แล้ว)
สกุล Natunaornis
สกุล Drepanoptila
สกุล Alectroenas  (3 สปีชีส์ที่ยังอยู่)
วงค์ย่อย Raphinae
สกุล Raphus (สูญพันธุ์; ปลายคริสต์ศตวรรษที่ 17)
สกุล Pezophaps  (สูญพันธุ์; c.1730)
ยังไม่ได้จัด
สกุล  Caloenas
สกุล Treron  (23 สปีชีส์)
สกุล Phapitreron  (3 สปีชีส์)
สกุล Leucosarcia
สกุล Microgoura  (สูญพันธุ์; ตอนต้นของคริสต์ศตวรรษที่ 20)
สกุล Dysmoropelia (สูญพันธุ์)
สกุล Bountyphaps
แหล่งข้อมูลอื่น

นกเขาเขียว (Chalcophaps indica) นกพื้นเมืองของเอเชียใต้และออสเตรเลีย
นกชาปีไหน (Caloenas nicobarica)
วัดม่วง (จังหวัดพระนครศรีอยุธยา)

สำหรับวัดม่วงแห่งอื่น ดูที่ วัดม่วง
| วัดม่วง |
| --- | --- |


ที่ตั้ง: ตำบลโพธิ์สามต้น อำเภอบางปะหัน จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
พระประธาน: หลวงพ่อทอง
เจ้าอาวาส: พระมหาพรณรงค์ เขมวโร
 สถานีย่อยพระพุทธศาสนา
วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพธิ์สามต้น อำเภอบางปะหัน จังหวัดพระนครศรีอยุธยา มีที่ดิน 16 ไร่ 1 งาน 52 ตารางวา ปัจจุบันมีพระมหาพรณรงค์ เขมวโร ดำรงตำแหน่งเจ้าอาวาส
วัดม่วงสร้างขึ้นเมื่อ พ.ศ. 2355 สมัยต้นรัตนโกสินทร์ ในรัชกาลพระบาทสมเด็จพระพุทธเลิศหล้านภาลัย ไม่มีหลักฐานปรากฎว่าใครผู้สร้างวัดม่วง ได้รับพระราชทานวิสุงคามสีมาเมื่อ พ.ศ. 2357 ตั้งชื่อวัดตามชื่อหมู่บ้าน คือ บ้านม่วง ตลอดระยะเวลาที่สร้างวัดขึ้นมาชาวบ้านม่วงก็ได้ดูแลอุปถัมภ์พระภิกษุสามเณรและวัดตลอดมา ไม่ปรากฎว่าเคยมีช่วงเวลาใดที่เป็นวัดร้าง จากคำบอกเล่า หม่อมเจ้าเกษรได้บูรณปฏิสังขรณ์ขึ้นในระยะเวลาใกล้เคียงกับที่เจ้าพระยาภูธราภัย (นุช บุณยรัตพันธุ์) ที่สมุหนายก สมัยพระบาทสมเด็จพระจุลจอมเกล้าเจ้าอยู่หัวได้ดำเนินการบูรณปฏิสังขรณ์วัดเขาดิน (วัดวรนายกรังสรรค์เจติยบรรพตาราม)
กรมศิลปากรได้ประกาศขึ้นทะเบียนวัดม่วงเป็นโบราณสถาน เมื่อ พ.ศ. 2541 โบราณสถานที่สำคัญคือวิหาร โบสถ์ และเจดีย์ ภายในวิหารมีภาพจิตรกรรมฝาผนังและที่ประตูหน้าต่าง เขียนด้วยสีฝุ่นบนผนังที่มีการรองพื้นและขัดเรียบเป็นมัน เขียนเรื่องราวพุทธประวัติ ทศชาติชาดก ไตรภูมิ ปฐมสมโพธิ และเรื่องสุภาษิต มีจารึกว่าภาพจิตรกรรมเขียนเมื่อ พ.ศ. 2444
ปูชนียวัตถุที่สำคัญได้แก่ พระประธานในอุโบสถ เป็นพระพุทธรูปเก่าแก่คู่มากับวัด ชาวบ้านเรียก หลวงพ่อทอง เป็นพระพุทธรูปปางสะดุ้งมาร พระประธานในพระวิหาร ชาวบ้านเรียก หลวงพ่อเพชร เป็นพระพุทธรูปปางสะดุ้งมาร และเจดีย์ซึ่งมีขนาดใหญ่โตพอสมควร ขนาดฐานกว้างด้านละ 4 เมตร
วัดม่วง (กรุงเทพมหานคร)

สำหรับวัดม่วงแห่งอื่น ดูที่ วัดม่วง
| วัดม่วง |
| --- | --- |
อุโบสถหลังใหม่

ชื่อสามัญ: วัดม่วง, วัดราชครูสิทธาราม, วัดมะม่วง
ที่ตั้ง: ซอยเพชรเกษม 63 ถนนเพชรเกษม แขวงหลักสอง เขตบางแค กรุงเทพมหานคร 10160
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดม่วง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงหลักสอง เขตบางแค กรุงเทพมหานคร
วัดม่วงสร้างขึ้นเมื่อ พ.ศ. 2366 ในปลายสมัยพระบาทสมเด็จพระพุทธเลิศหล้านภาลัย มีพระภิกษุรูปหนึ่งนามว่า หลวงปู่เฒ่า ธุดงค์พายเรืออีแปะมาด้วยตนเอง จนมาพักจำวัดบริเวณที่ตั้งวัดม่วงในปัจจุบัน ชาวบ้านเห็นว่าท่านจำวัดในเรือไม่สะดวก จึงนิมนต์ให้จำวัดบนบ้านและนิมนต์ให้อยู่สร้างวัด ณ ที่แห่งนี้ ขนานนามวัดนี้ว่า วัดราชครูสิทธาราม ส่วนชื่อ "วัดม่วง" มาจากการที่วัดตั้งอยู่ติดคลองภาษีเจริญซึ่งเป็นเส้นทางลำเลียงพืชผลทางการเกษตรสู่พระนคร เมื่อมาถึงบริเวณหลักสอง คลองจะตื้นเขิน ทำให้ไม่สามารถสัญจรต่อไปได้ ต้องนำผลไม้ขึ้นมาตากบริเวณลานวัดซึ่งส่วนใหญ่เป็นมะม่วง เนื่องจากบางส่วนอาจสุกงอมจนเน่าเสีย ชาวบ้านจึงเรียกว่า วัดมะม่วง จนต่อมากลายเป็นวัดม่วงในปัจจุบัน วัดได้รับพระราชทานวิสุงคามสีมาเมื่อวันที่ 2 มีนาคม พ.ศ. 2474
อุโบสถใหม่มีสองชั้น กำแพงกรุด้วยกระเบื้องเคลือบเป็นลายเทพนม ประตูหน้าต่างลงรักปิดทองอย่างประณีต กรอบประตูหน้าต่างก็ตกแต่งด้วยกระจกสี ในวัดมีอุโบสถหลังเก่าอยู่ด้วย เป็นที่ประดิษฐานรูปจำลองของหลวงปู่ทวด หลวงปู่เฒ่า เจ้าอาวาสรูปแรกของวัดม่วง
วัดม่วงมีการสร้างพระเครื่องรูปหลวงปู่ทวด มีพิมพ์ทรงต่าง ๆ หลายพิมพ์ บางพิมพ์มีมาก บางพิมพ์มีน้อย แล้วแต่การกดพิมพ์ในสมัยนั้นซึ่งใช้วิธีโบราณ แต่มีพระเนื้อว่านพิมพ์เล็ก รวมพิมพ์ได้ถึง 21 พิมพ์
วัดเกาะเกรียง

| วัดเกาะเกรียง |
| --- | --- |

ที่ตั้ง: ตำบลบางคูวัด อำเภอเมืองปทุมธานี จังหวัดปทุมธานี
ประเภท: วัดราษฎร์
นิกาย: มหานิกาย
พระประธาน: หลวงพ่อขาว
 สถานีย่อยพระพุทธศาสนา
วัดเกาะเกรียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในริมแม่น้ำเจ้าพระยา ตำบลบางคูวัด อำเภอเมืองปทุมธานี จังหวัดปทุมธานี ที่ดินที่ตั้งวัดมีเนื้อที่ 16 ไร่ 2 งาน 22  ตารางวา ที่ธรณีสงฆ์จำนวน 3 แปลง เนื้อที่ 2 ไร่ 1 งาน 71 ตารางวา
วัดเกาะเกรียงสร้างขึ้นเมื่อ พ.ศ. 2365 โดยชาวมอญที่อพยพมาจากเมืองย่างกุ้ง ประเทศพม่า และนำชื่อบ้านเกาะเกรียง ซึ่งเป็นชื่อหมู่บ้านในเมืองย่างกุ้ง มาตั้งเป็นชื่อวัด ในระยะแรกที่สร้างยังไม่มีอุโบสถแต่สร้างเหมือนเป็นเพิงมุงสังกะสี ต่อมามีพระพุทธรูปลอยน้ำมาติดอยู่ที่หน้าวัดซึ่งอยู่ติดกับแม่น้ำเจ้าพระยา ชาวบ้านช่วยกันลากขึ้นมา แต่ก็ไม่สามารถนำขึ้นมาได้ ชาวบ้านจึงได้จุดธูปเทียนอัญเชิญขึ้นจากน้ำเพื่อมาประดิษฐานเป็นพระประธานภายในโบสถ์ใหม่ที่สร้างเสร็จเรียบร้อยแล้ว พระพุทธรูปชาวบ้านเรียกว่า หลวงพ่อขาว ผู้สูงอายุเล่าว่า หลวงพ่อขาว ท่านมีพี่น้อง 3 องค์ คือ หลวงพ่อดำปัจจุบันอยู่วัดลาดหลุมแก้ว
หลวงพ่อขาวเป็นพระพุทธรูปสร้างด้วยศิลาแดงแบบ 5 ท่อนต่อ ปางมารวิชัย ศิลปะอยุธยา ประดิษฐานอยู่ในอุโบสถ ได้รับพระราชทานวิสุงคามสีมาเมื่อวันที่ 1 กรกฎาคม พ.ศ. 2364 เขตวิสุงคามสีมา กว้าง 40 เมตร ยาว 80 เมตร อาคารเสนาสนะอื่น ๆ ได้แก่ ศาลาการเปรียญ กว้าง 14.60 เมตร ยาว 24.60 เมตร กุฎิสงฆ์จำนวน 2 หลัง เป็นตึก 2 หลัง ศาลาอเนกประสงค์ กว้าง 14.60 เมตร ยาว 31.17 เมตร หอฉัน 1 หลัง หอสวดมนต์ 1 หลัง ฌาปนสถาน 1 หลัง และกุฏิเจ้าอาวาส 1 หลัง ปูชนียวัตถุอื่น ๆ ได้แก่ พระประธานประจำศาลาการเปรียญ ปางประทานพร ขนาดหน้าตักกว้าง 40 นิ้ว และพระพุทธไตรรัตนนายก หรือ หลวงพ่อโต เป็นพระพุทธรูปปูนปั้นปางมารวิชัย เป็นที่เคารพสักการะของประชาชนทั่วไป โดยเฉพาะอย่างยิ่งชาวจีนซึ่งขนานนามหลวงพ่อโตองค์นี้ว่า ซำปอกง
วัดเกาะแก้ว (จังหวัดสมุทรปราการ)

| วัดเกาะแก้ว |
| --- | --- |

ที่ตั้ง: ตำบลบางพลีน้อย อำเภอบางบ่อ จังหวัดสมุทรปราการ
ประเภท: วัดราษฎร์
นิกาย: มหานิกาย
เจ้าอาวาส: พระครูสังวรวิสุทธิคุณ (อาทร ป.ธ.3)
 สถานีย่อยพระพุทธศาสนา
วัดเกาะแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพลีน้อย อำเภอบางบ่อ จังหวัดสมุทรปราการ มีพื้นที่ตั้งวัดเป็นที่ราบลุ่ม อยู่ริมคลองชวดพร้าว มีที่ดินตั้งวัด จำนวน 9 ไร่ 3 งาน 60 ตารางวา อาณาเขตทิศเหนือจดที่นาเอกชน ทิศใต้จดคลองชวดพร้าว ทิศตะวันออกจดคลองพญานาคราช และทิศตะวันตกจดคลองชวดพร้าว ปัจจุบันพระครูสังวรวิสุทธิคุณ (อาทร ป.ธ.3) ดำรงตำแหน่งเจ้าอาวาส
วัดเกาะแก้วเริ่มสร้างวัดขึ้นเมื่อประมาณ พ.ศ. 2480 โดยมีนายเกและนางแสง เรืองไทย เป็นผู้ยกที่ดินถวายวัด และวัดได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2545 เขตวิสุงคามสีมากว้าง 20 เมตร ยาว 80 เมตร ภายในวัดมีอาคารเสนาสนะต่าง ๆ ได้แก่ อุโบสถ เป็นอาคารไม้ กุฏิสงฆ์ ศาลาการเปรียญ หอระฆัง หอไตร
วัดเกาะเจริญสันติธรรม

| วัดเกาะเจริญสันติธรรม |
| --- | --- |


ชื่อสามัญ: วัดเกาะเจริญสันติธรรม, วัดเกาะเต่า
ที่ตั้ง: ตำบลเกาะเต่า อำเภอเกาะพะงัน จังหวัดสุราษฎร์ธานี
ประเภท: วัดราษฎร์
นิกาย: มหานิกาย
เจ้าอาวาส: พระอธิการวันนา เปสโล
 สถานีย่อยพระพุทธศาสนา
วัดเกาะเจริญสันติธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเต่า อำเภอเกาะพะงัน จังหวัดสุราษฎร์ธานี เป็นวัดแห่งเดียวบนเกาะเต่า วัดตั้งอยู่บนถนนสายหลักของเกาะเต่า ห่างจากตัวเมืองแม่หาดไปทางเหนือ 300 เมตร  เป็นศูนย์รวมของชาวบ้านเพื่อมาทำบุญ ฟังเทศน์ และประกอบพิธีกรรมทางศาสนา นอกจากนี้วัดยังถูกใช้สำหรับเป็นที่ประชุมหรือจัดสัมมนาอีกด้วย ปัจจุบันมีพระอธิการวันนา เปสโล เป็นเจ้าอาวาส
วัดเกาะเจริญสันติธรรม หรือ วัดเกาะเต่า ตั้งวัดเมื่อวันที่ 10 มิถุนายน พ.ศ. 2556 ผู้ขออนุญาตสร้างวัดคือ นายกอบชัย เสาวลักษณ์ ได้รับพระราชทานวิสุงคามสีมา เมื่อ 29 พฤษภาคม พ.ศ. 2560 มีพิธียกช่อฟ้า ผูกพัทธสีมา ฝังลูกนิมิต ระหว่างวันที่ 21–25 พฤษภาคม พ.ศ. 2561 โดยวันที่ 21 พฤษภาคม พ.ศ. 2561 เป็นพิธีเปิดงานผูกพัทธสีมา ปิดทองฝังลูกนิมิตวันที่ 22 พฤษภาคม พ.ศ. 2561 และมีพิธีผูกพัทธสีมา ตัดหวายลูกนิมิต วันที่ 25 พฤษภาคม พ.ศ. 2561 อาคารเสนาสนะที่สำคัญ ได้แก่ อุโบสถ และศาลาการเปรียญ
วัดเกาะแก้ว (จังหวัดพระนครศรีอยุธยา)

| วัดเกาะแก้ว |
| --- | --- |


ที่ตั้ง: ตำบลกะมัง อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
เจ้าอาวาส: พระครูภาวนารัตนพิสุทธิ์ (รุ่ง สุขุมาโล)
 สถานีย่อยพระพุทธศาสนา
วัดเกาะแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำป่าสัก ในตำบลกะมัง อำเภอพระนครศรีอยุธยา จังหวัดพระนครศรีอยุธยา มีเนื้อที่ประมาณ 9 ไร่
เมื่อประมาณกว่า 300 ปีล่วงมาแล้ว วัดเกาะแก้วคือทางแม่น้ำป่าสักในทุกวันนี้ ที่ตั้งของวัดมีอาณาเขตกว้างขวางกว่าปัจจุบันนี้มาก แต่เนื่องจากเป็นบริเวณท้องคุ้ง โดยเฉพาะที่ปากคลองข้าวสาร เมื่อถึงฤดูน้ำ น้ำจะไหลเชี่ยวอย่างรุนแรงและมีลักษณะม้วนเป็นน้ำวน จึงทำให้กระแสน้ำกัดเซาะตลิ่งพังลงไปทุกปี ๆ จนอุโบสถหลังเก่าถูกกัดเซาะพังลงไปในแม่น้ำทั้งหลัง ทำให้บริเวณพื้นที่ของวัดแคบลงโดยลำดับ ปัจจุบันทางวัดได้รวบรวมอาณาเขตของวัดร้างบริเวณใกล้เคียงที่ชื่อ "วัดปราสาท" เข้ารวมเข้าไว้
วัดเกาะแก้วมีความเกี่ยวเนื่องกับสมเด็จพระเจ้ากรุงธนบุรี คือเคยเป็นที่ตั้งค่ายของกองทัพไทยค่ายหนึ่งใน 9 ค่าย ในสมัยอยุธยาวัดเกาะแก้วคงจะเป็นท่าเรือจ้างสำหรับประชาชนพลเมืองข้ามฟากไปมาเป็นประจำ และคงจะเป็นวัดที่มีชื่อเสียง หรือมีความสำคัญอีกวัดหนึ่ง
โบราณวัตถที่คงหลงเหลืออยู่คือ เจดีย์และพระพุทธรูปเนื้อสำริดอายุกว่า 300 ปี
วัดเกาะเสม็ด

| วัดเกาะเสม็ด |
| --- | --- |

ชื่อสามัญ: วัดเกาะเสม็ด, วัดเกาะแก้วพิสดาร
ที่ตั้ง: ตำบลเพ อำเภอเมืองระยอง จังหวัดระยอง
ประเภท: วัดราษฎร์
นิกาย: มหานิกาย
เจ้าอาวาส: พระครูวินัยธร สมมติโต
 สถานีย่อยพระพุทธศาสนา
วัดเกาะเสม็ด หรือ วัดเกาะแก้วพิสดาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเพ อำเภอเมืองระยอง จังหวัดระยอง มีเนื้อที่ 16 ไร่ 2 งาน 14 ตารางวา ถือเป็นวัดเดียวบนเกาะเสม็ด ตั้งอยู่ห่างจากท่าเรือหน้าด่านประมาณ 500 เมตร ปัจจุบันมีเจ้าอาวาส คือ พระครูวินัยธร สมมติโต
เกาะเสม็ดเริ่มมีวัดแห่งนี้นับตั้งแต่ พ.ศ. 2500 โดยชาวบ้านได้ร่วมกันมอบที่ดินเพื่อให้ก่อตั้งเป็นวัด เริ่มแรกตั้งเป็นสำนักสงฆ์ใช้ชื่อว่า สำนักสงฆ์เกาะเสม็ด ต่อมาสำนักงานพระพุทธศาสนาแห่งชาติประกาศตั้งเป็นวัดที่ถูกต้องตามกฎหมายเมื่อวันที่ 18 ธันวาคม พ.ศ. 2555 ผู้ขออนุญาตตั้งวัดคือ นายเกรียงศักดิ์ งามสุวรรณ์ โดยให้นามวัดว่า "วัดเกาะเสม็ด"
ต่อมาเมื่อวันที่ 15 พฤษภาคม พ.ศ. 2558 มีพิธีวางศิลาฤกษ์อุโบสถวัดเกาะเสม็ด ซึ่งอุโบสถหลังนี้มีขนาดกว้าง 27 เมตร ยาว 36 เมตร เป็นอุโบสถ 2 ชั้น โดยตัวอุโบสถอยู่ชั้นที่ 2 มีลักษณะแบบอุโบสถเปิด มีผนังเพียงองค์พระประธาน ขอบกำแพงแก้วทำเป็นสัญลักษณ์รูปกลีบบัว ภายในวัดมีวิหารและศาลาการเปรียญ พระพุทธรูปองค์ใหญ่สีขาว ซึ่งประดิษฐานอยู่ด้านหลังของวัดหันหน้าเข้าหาทะเล
ลูกบาศก์โซมา

ชิ้นส่วนของลูกบาศก์โซมา
ลูกบาศก์โซมาที่ประกอบเสร็จแล้ว
ลูกบาศก์โซมา (Soma cube) เป็นเกมคณิตศาสตร์ชนิดหนึ่ง ประกอบด้วยชิ้นส่วนขนาดเล็ก 7 ชิ้น ผู้เล่นจะต้องประกอบชิ้นส่วนเหล่านั้นให้เป็นลูกบาศก์ขนาด 3x3x3
ชิ้นส่วนทั้งเจ็ดชิ้นประกอบด้วย
ลูกบาศก์ 3 ลูกรูปตัว L
ลูกบาศก์ 4 ลูกรูปตัว T
ลูกบาศก์ 4 ลูกรูปตัว L
ลูกบาศก์ 4 ลูกรูปตัว S
ลูกบาศก์ 4 ลูกรูปสกรูซ้าย
ลูกบาศก์ 4 ลูกรูปสกรูขวา
ลูกบาศก์ 4 ลูกรูปแฉก
แหล่งข้อมูลอื่น

http://www.mathematik.uni-bielefeld.de/~sillke/POLYCUBE/SOMA/cube-secrets
Soma Cube -- from MathWorld
ลูกปัด (งานไม้)

ลูกปัดที่มีรูปร่างกลมที่เห็นที่นี่ทำด้วยการใช้เครื่องมือสแครชสต็อค (scratch stock) แทนการใช้เครื่องไสลูกปัดแบบทั่วไปหรือหัวตัดของเครื่องไสไม้ (router bit)
ลูกปัด (Bead) เป็นการตกแต่งในงานไม้ ที่นำมาใช้กับองค์ประกอบต่าง ๆ ของเฟอร์นิเจอร์ไม้, กล่อง และสิ่งของอื่น ๆ
ลูกปัดโดยทั่วไปจะมีรูปร่างโค้งมนที่ตัดเป็นขอบสี่เหลี่ยมเพื่อให้ขอบนิ่มลงและป้องกันไม่ให้แตก ลูกปัดอาจเป็นทรงกลมธรรมดาหรือลวดลายที่ซับซ้อนกว่านั้นก็ได้
ลูกปัดสามารถสร้างได้ด้วยการใช้เครื่องไสไม้ไฟฟ้า (electric router) เครื่องไสไม้แบบมือพิเศษ (moulding plane) หรือเครื่องมือแบบสแครชสต็อค (scratch stock) ลูกปัดมักจะถูกตัดโดยตรงที่ขอบของชิ้นงาน แต่ถ้าต้องการติดลูกปัดขวางริ้วไม้ (wood grain) มักจะตัดลงไปในชิ้นงานแยกต่างหากแล้วจึงติดตั้งในตำแหน่งที่ต้องการ
นอกจากนี้ ลูกปัดยังเป็นองค์ประกอบการออกแบบที่สำคัญในการกลึงไม้ (wood turning) โดยเป็นรูปวงแหวนหรือส่วนโค้งนูนที่แกะสลักเป็นชิ้นงานโดยใช้สิ่วหรือเครื่องมือเฉียง (Chisel)
ประเภทของลูกปัด

ลูกปัดมุม (Angle bead) มีลักษณะเป็นบัวไม้ยื่นออกมาที่มุมผนังฉาบปูน
มุมลูกปัด (Corner bead) มีลักษณะคล้ายกัน แต่โดยปกติจะฝังอยู่ในปูนหรือแผ่น ยิปซัมบอร์ด โดยใช้วัสดุพลาสติกหรือโลหะ
ลูกปัดปีก (Nosing bead) ส่วนโค้งมนของบันไดที่ยื่นออกมาเหนือขั้นบันไดด้านล่าง
ลูกปัดแยก (Parting bead) หรือแถบแยก คือเป็นอุปกรณ์ที่แยกบานหน้าต่าง บานคู่ออกจากกัน
วัดเกาะเปริด

| วัดเกาะเปริด |
| --- | --- |

ที่ตั้ง: ตำบลเกาะเปริด อำเภอแหลมสิงห์ จังหวัดจันทบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเกาะเปริด [—เปฺริด] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเปริด อำเภอแหลมสิงห์ จังหวัดจันทบุรี มีเนื้อที่ทั้งหมด 11 ไร่ 2 งาน
วัดเกาะเปริดก่อสร้างเมื่อ พ.ศ. 2449 ในที่ดินผืนนี้ โดยมีพระเวียง ไม่ทราบฉายา มาจากบ้านธรรมชาติ บางกระดาน เขตท้องที่จังหวัดตราด ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2499 ชื่อ "เกาะเปริด" มีหลายข้อสันนิษฐาน บ้างเล่าว่ามีชาวจีนแผ่นดินใหญ่ล่องเรือสำเภามาค้าขาย อาศัยพักค้างเกาะที่เป็นทะเลเปิด และได้ลงหลักปักฐานสร้างบ้านเรือนในเกาะแล้วเกิดโรคภัยไข้เจ็บ มีผู้คนล้มตายจำนวนมากจึงหนีออกจากเกาะไปหมดจึงเรียกว่า "เกาะเปิด" ภายหลังเรียก "เกาะเปริด" เพื่อแก้เคล็ดและเพื่อเป็นสิริมงคล อีกข้อสันนิษฐานมาจาก "เก๊าะเปิด"  เป็นภาษาเขมร แปลว่า กวาง ในอดีตเกาะเปริดมีสภาพเป็นเกาะ จนกระทั่งปี พ.ศ. 2488 หลวงพ่ออวน ฉันโน เป็นเจ้าอาวาส ได้เริ่มมีการสร้างสะพานไม้ จนกระทั่ง พ.ศ. 2518 สมัยคึกฤทธิ์ ปราโมช เป็นนายกรัฐมนตรี ได้อนุมัติเห็นชอบให้ถมดินสร้างถนนเชื่อมจากแผ่นดินมายังเกาะ
ในสมัยพระอธิการคีมมีการขยายพื้นที่วัดอารามให้กว้างขวางและเจริญขึ้นเป็นลำดับมา รวมถึงได้ร่วมกับชาวบ้านภายในเกาะจัดสร้างโรงเรียนประชาบาลขึ้น 1 หลัง ในสมัยพระอธิการโถได้ย้ายที่ตั้งวัดมายังกลางหมู่บ้านปัจจุบันอยู่ที่หมู่ที่ 2 ของตำบลเกาะเปริด เป็นที่ธรณีสงฆ์ มีเนื้อที่ทั้งหมด 1 ไร่ 1 งาน 86 วา แต่ภายหลังในสมัยพระอธิการอวน ฉนฺโน ได้ย้ายวัดและโรงเรียนไปอยู่ที่เดิมเพราะพื้นที่กว้างขวางดี ได้เริ่มสร้างวัดใหม่วันที่ 29 เมษายน พ.ศ. 2500
วัดเกาะเปริดมีสิ่งศักดิ์สิทธิ์ที่ชาวบ้านมักมากราบไหว้บูชา คือ ท้าวเวสสุวรรณ รวมถึงองค์เจ้าแม่กวนอิม ท้าววิรูปักโข และพญาครุฑ ซึ่งสร้างจุดดึงดูดให้คนรู้จักวัดเกาะเปริดมากขึ้น
รายนามเจ้าอาวาส

พระฟู พ.ศ. 2455
พระแหยม พ.ศ. 2457
พระเล็ก พ.ศ. 2461–2462
พระอธิการคีม พ.ศ. 2463–2474
พระอธิการวุ่น พ.ศ. 2475–2478
พระอธิการโถ พ.ศ. 2479–2487
พระอธิการอวน ฉนฺโน พ.ศ. 2488–2530
ท่านพระครูวิบูลธรรมคุณ พ.ศ. 2531–2558
วัดป่าเลไลยก์ (ตำบลบางตะไนย์)

| วัดป่าเลไลยก์ |
| --- | --- |

ที่ตั้ง: เลขที่ 1/1 หมู่ที่ 5 ทางหลวงท้องถิ่น นบ.ถ 1-0007 ตำบลบางตะไนย์ อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
เจ้าอาวาส: พระครูสุนทรนนทกิจ (สมพงษ์ สุมโน)
 สถานีย่อยพระพุทธศาสนา
วัดป่าเลไลยก์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านแหลมเหนือ ตำบลบางตะไนย์ อำเภอปากเกร็ด จังหวัดนนทบุรี
วัดป่าเลไลยก์เป็นวัดที่สร้างมาตั้งแต่สมัยอยุธยาตอนปลาย เป็นวัดที่มีความเจริญมากและมีพระพุทธบาทประดิษฐานอยู่ในมณฑป เมื่อสร้างวัดบริเวณใกล้เคียงยังคงเป็นป่า จึงเรียกว่า วัดป่า และน่าจะเป็นวัดของพระสงฆ์ฝ่ายวิปัสสนาธุระ คลองที่เข้าถึงวัดเดิมเรียกว่า "คลองคูวัด" เมื่อเกิดสงครามพม่าเข้ายึดเมืองนนทบุรีและปากเกร็ดจึงกลายเป็นวัดร้าง เมื่อมีผู้คนมาตั้งชุมชนในสมัยธนบุรีและรัตนโกสินทร์ตอนต้นจึงมีพระสงฆ์มาจำพรรษาอยู่ จากทำเนียบสงฆ์ใน พ.ศ. 2448 ยังปรากฏชื่อวัดป่า มีพระอ่อนเป็นเจ้าอาวาส ตั้งอยู่ท้ายหมู่บ้านซึ่งมีวัดอินทารามเป็นวัดใหญ่ในชุมชน แต่คงมีชาวบ้านอยู่ใกล้วัดป่าจำนวนน้อย ขาดการอุปถัมภ์ จึงกลายเป็นวัดร้างอีกครั้ง
ต่อมาเมื่อราว พ.ศ. 2526–2527 หลวงพ่อสร้อย ธมฺมรโส ได้นำคณะลูกศิษย์และชาวบ้านแหลมเหนือช่วยกันบูรณปฏิสังขรณ์จากวัดร้าง และได้ตั้งเป็นวัดที่มีพระสงฆ์จำพรรษาอีกครั้งเมื่อวันที่ 29 พฤศจิกายน พ.ศ. 2532 จนได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2539 มีอาคารเสนาสนะประกอบไปด้วยอุโบสถ หอสวดมนต์ และกุฏิสงฆ์
วัดป่าเหียง (จังหวัดลำพูน)

| วัดป่าเหียง |
| --- | --- |


ที่ตั้ง: ตำบลแม่แรง อำเภอป่าซาง จังหวัดลำพูน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดป่าเหียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่แรง อำเภอป่าซาง จังหวัดลำพูน มีเนื้อที่ 5 ไร่ 2 งาน 15 ตารางวา
ตามประวัติกล่าวว่าสร้างเมื่อ พ.ศ. 2420 ต่อมาปรักหักพังลง ครูบาธรรมปัญโญมาพบเห็นก็ทำการบูรณะวัดขึ้นอีก ต่อมาครูบาขัตติยะซึ่งเดินทางมาจากเมืองเชียงรุ้งได้มาทำการบูรณะวัดป่าเหียงอีกครั้ง อีกประวัติกล่าวว่า สร้างมาแล้ว 200 ปี โดย พญาอโศกราช มาสร้างอุโบสถไว้เพราะได้พบซากสลักหักพังพระพุทธรูป และพระพุทธรูปทองคำ 3 องค์ มีเถาวัลย์ปกคลุมอยู่ต่อมาครุบาธรรมปัญโญ มาพบเห็นก็ได้บูรณะขึ้น วัดได้รับพระราชทานวิสุงคามสีมา เมื่อ พ.ศ. 2400
หอไตรได้รับประกาศในราชกิจจานุเบกษาการขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504 เมื่อวันที่ 24 กรกฏาคม 2533 เล่ม 117 ตอนที่ 127
หอไตสร้างไว้กลางสระ เป็นศิลปะล้านนา สร้างด้วยไม้ทั้งหลัง หน้าบันและบานประตูแกะสลักอย่างสวยงาม มีระเบียงล้อมรอบบริเวณชายคาปีกนก มีการประดับตกแต่งด้วยไม้สลักเป็นลายเครือเถาและลายพรรณพฤกษาทาชาดปิดทองคันทวยหูช้าง ทำเป็นไม้แกะสลักเป็นลวดลายเครือเถาอย่างสวยงามส่วน หลังคาประดับด้วยช่อฟ้าใบระกาหางหงส์โดยทำเป็นไม้สลักปิดทองประดับกระจกสี
วัดป่าเรไร (จังหวัดนนทบุรี)

| วัดป่าเรไร |
| --- | --- |

ชื่อสามัญ: วัดป่าเรไร, วัดป่า
ที่ตั้ง: เลขที่ 124 หมู่ที่ 1 ซอยบางศรีเมือง 24 ถนนบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
เจ้าอาวาส: พระครูธรรมธรแสวง วิมโล (เอี่ยมแล้)
 สถานีย่อยพระพุทธศาสนา
วัดป่าเรไร เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี มีเนื้อที่ทั้งหมด 45 ไร่
วัดป่าเรไรเดิมมีนามว่า วัดป่า คงจะเรียกขานกันตามสภาพวัดที่อยู่ในป่า สันนิษฐานว่าสร้างเมื่อประมาณ พ.ศ. 2300 ในสมัยกรุงศรีอยุธยา กาลเวลาผ่านไปวัดขาดการทำนุบำรุงจึงกลายเป็นวัดร้าง ประมาณ 100 ปีต่อมาได้รับการบูรณปฏิสังขรณ์และยกฐานะวัดร้างขึ้นเป็นวัดที่มีพระสงฆ์เมื่อวันที่ 31 มีนาคม พ.ศ. 2515 โดยให้มีนามวัดใหม่ว่า "วัดป่าเรไร" และได้รับพระราชทานวิสุงคามสีมาเมื่อวันที่ 5 พฤศจิกายน พ.ศ. 2523
อาคารเสนาสนะสำคัญประกอบด้วยอุโบสถ ลักษณะทรงไทย กว้าง 90 เมตร ยาว 24 ตารางเมตร สร้างเมื่อ พ.ศ. 2523 หอสวดมนต์ กว้าง 10 เมตร ยาว 17.5 เมตร สร้างเมื่อ พ.ศ. 2522 และกุฏิสงฆ์ ส่วนมากเป็นอาคารไม้และครึ่งตึกใต้ถุนโปร่ง ส่วนปูชนียวัตถุมีพระประธานประจำอุโบสถปางสมาธิ พระโมคคัลลานะ และพระสารีบุตร นอกจากนี้ยังมีพระพุทธรูปปางต่าง ๆ ได้แก่ พระประธานศาลาปางมารวิชัย พระโมคคัลลานะ พระสารีบุตร หอสวดมนต์มีพระพุทธรูปปางมารวิชัยและปางสมาธิ พระยืนปางห้ามญาติ และพระปางสมาธิ (ที่พบก่อนบูรณะวัด)
รายชื่อตัวละครในอีวานเกเลียน

รายชื่อตัวละครและเทวทูตในอะนิเมะซีรีส์เรื่อง อีวานเกเลียน
เนิร์ฟ > บุคลากร > อิการิ เก็นโด

อิการิ เก็นโด (碇 ゲンドウ) หรือนามสกุลเดิมคือ โรกุบุนงิ เป็นผู้บัญชาการของเนิร์ฟ เป็นบิดาของอิการิ ชินจิ รับผิดชอบงานด้านการพัฒนาอีวานเกเลียน และดำเนินแผนพัฒนามนุษยชาติให้เป็นไปตามที่เซเล่ต้องการ อย่างไรก็ตาม เก็นโดก็มีแผนการณ์ของตัวเองที่อยู่เหนือความคาดหมายของเซเล่
เนิร์ฟ > บุคลากร > ฟุยูสึกิ โคโซ

ศาสตราจารย์ ฟุยูสึกิ โคโซ (冬月 コウゾウ) เป็นรองผู้บัญชาการของเนิร์ฟ อดีตเขาเป็นอาจารย์ประจำวิชาอภิปรัชญาที่มหาวิทยาลัยเคียวโตะ ตัวเขาได้สนใจในงานวิจัยและทฤษฎีของอิการิ ยูอิ (ภรรยาของเก็นโด) และกลายเป็นอาจารย์ที่ปรึกษาของยูอิ ต่อมายูอิจึงแนะนำเขาให้รู้จักกับเก็นโด ภายหลัง 2nd impact เขากับเก็นโดได้เดินทางไปยังซากของทวีปแอนตาร์กติกา เขาไม่เห็นด้วยที่เก็นโดจะไปทำงานให้กับองค์กรประหลาดที่ชื่อว่าเซเล่หลังเขาทราบว่า เซเล่เป็นผู้อยู่เบื้องหลัง 2nd impact เก็นโดได้พาเขาไปชมจีโอฟร้อนท์และฐานบัญชาการเนิร์ฟที่กำลังก่อสร้าง และเอ่ยปากชวนเขามาทำงานด้วยในตำแหน่งรองผู้บัญชาการ
เนิร์ฟ > บุคลากร > คัตสึรางิ มิซาโตะ

คัตสึรางิ มิซาโตะ (葛城 ミサト) เป็นหัวหน้าฝ่ายยุทธการของเนิร์ฟ รับผิดชอบการออกปฏิบัติการของอีวานเกเลียน, การป้องกันเมืองนีโอโตเกียว-03 และการกำจัดเทวทูต เธอเป็นผู้รอดชีวิตเพียงคนเดียวของคณะสำรวจและวิจัยประจำฐานปฏิบัติการที่สอง สหประชาชาติ ที่ทดลองกับร่างของอาดัมจนเกิด 2nd impact ซึ่งเธอได้สูญเสียบิดาในคราวนั้น นอกจากนี้เธอยังรับหน้าที่เป็นผู้ปกครองของ อิการิ ชินจิ และ โซรีว อะสึกะ  และเธอยังมีความสัมพันธ์ฉันท์ชู้สาวกับคาจิ เรียวจิ